CELEX: 31981R0931
Language: el
Date: 1981-04-06 00:00:00
Title: Κανονισμός (ΕΟΚ) αριθ. 931/81 τής Επιτροπής τής 6ης Απριλίου 1981 περί τροποποιήσεως τού κανονισμού (ΕΟΚ) αριθ. 797/81 «περί θεσπίσεως εξαιρετικών μέτρων στηρίξεως τής αγοράς στόν τομέα τού χοιρείου κρέατος»

Avis juridique important

|

31981R0931

Κανονισμός (ΕΟΚ) αριθ. 931/81 τής Επιτροπής τής 6ης Απριλίου 1981 περί τροποποιήσεως τού κανονισμού (ΕΟΚ) αριθ. 797/81 «περί θεσπίσεως εξαιρετικών μέτρων στηρίξεως τής αγοράς στόν τομέα τού χοιρείου κρέατος»  

Επίσημη Εφημερίδα αριθ. L 095 της 07/04/1981 σ. 0013 - 0013

***** ΚΑΝΟΝΙΣΜΟΣ (ΕΟΚ) αριθ. 931/81 ΤΗΣ ΕΠΙΤΡΟΠΗΣ  της 6ης Απριλίου 1981  περί τροποποιήσεως του κανονισμού (ΕΟΚ) αριθ. 797/81 «περί θεσπίσεως εξαιρετικών μέτρων στηρίξεως της αγοράς στον τομέα του χοιρείου κρέατος»  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 2966/80 (2), και ιδίως το άρθρο 20,  Εκτιμώντας:  ότι ο κανονισμός (ΕΟΚ) αριθ. 797/81 της Επιτροπής της 27ης Μαρτίου 1981 (3) θεσπίζει εξαιρετικά μέτρα στηρίξεως της αγοράς σε μια καθορισμένη περιοχή στη Γαλλία, λόγω της παρουσίας εστιών αφθώδους πυρετού στην περιοχή αυτή·  ότι η περιοχή η σχετική με τον αφθώδη πυρετό έχει επεκταθεί καί, κατά συνέπεια, είναι αναγκαίο να ληφθεί αυτό υπόψη για να προληφθεί μια αισθητή χειροτέρευση της αγοράς του χοιρείου κρέατος στη Βρετάννη·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Χοιρείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 1 παράγραφος 1 δεύτερο εδάφιο του κανονισμού (ΕΟΚ) αριθ. 797/81 τροποποιείται ως εξής:  «Δύναται να αποτελέσουν αντικείμενο των ενισχύσεων αυτών μόνο τα προϊόντα που προέρχονται από χοίρους που σφάζονται στα τέσσερα διαμερίσματα της Βρετάννης. Η αποθεματοποίηση πρέπει να γίνει στη σχετική περιοχή.»  Άρθρο 2  Ο παρών κανονισμός αρχίζει να ισχύει από την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 6 Απριλίου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 6 Απριλίου 1981.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 282 της 1. 11. 1975, σ. 1.  (2) ΕΕ αριθ. L 307 της 18. 11. 1980, σ. 5.  (3) ΕΕ αριθ. L 82 της 28. 3. 1981, σ. 10.